Estura moe werd (trutca ke Lebasque)
Estura moe werd ~ Goûter sur l'herbe (FR)

Estura moe werd ( francavon Goûter sur l'herbe ) tir trutcapa lumkirafa gu 122.5 × 141 cm-, i puntalingeks keve stama skuyun gan Henri Lebasque francaf lingesik bak 1907.

Bata trutcapa va lana vula ke yasafa kaluca tukruldesar : kurenikya ke yambik is jotaf nazbeikeem va kewas idulugalaf kielcek koe aalkiraf gerd impavantad. Lingerask trelaf is stogan va jonkaf nideks ke kuse ik kadule kevaykar, batkane remlingeson va awaltaf is izgaf tcazeem ko aalaf toeem is mo werd. Bata lingerinda tir ke litevaf salt oye dulaperapa va yartedara ke afi is kotafa pridura ke gael.

Bata trutca koe Yambatcilaxe koe Angers koe Franca re ( 2018 ) tigir.

Watsa va nakila koe tuwava 
Remi klepa, Félix Lebasque va konaka trutca watson gu nakila koe tuwava lingeyer. Lana tid grupeckena.

Dere rupec

Stragela 

|style="vertical-align: top;"|

|}

Estura moe werd (trutca ke Lebasque)
Estura moe werd (trutca ke Lebasque)